Pašarinis motiejukas

Pašarinis motiejukas (Phleum pratense) – miglinių (Poaceae) šeimos, motiejukų (Phleum) genties žolinis augalas. Paplitęs Europoje, vidutinių platumų klimato srityje, taip pat introdukuotas JAV.

Aukštis 50-150 cm, lapai iki 45 cm ilgumo ir iki 1 cm pločio. Žiedynas – 7-12 cm ilgio varpa. Auga pievose, ganyklose, paupiuose. Svarbus pašarinis augalas.

Pašarinio motiejuko žiedadulkės sergantiems šienlige gali sukelti alergiją.

Kategorija:Migliniai
Kategorija:Pašariniai augalai